උපකාරක පන්තියක් අවසන්කොට නිවසට යන අතරතුර රාත්‍රී 10 ට පමණ මෙම පහරදීම සිදුව ඇති බවයි වාර්තා වන්නේරෝහල්ගතව සිටින පහරකෑමට ලක්වූ ගුරුවරයා පවසන්නේ මේතාක් කිසිවෙකු තමන් හා පවුලේ අය සමග කිසිදු ගැටලුවක් නොමැති බවයි.කෙසේ වෙතත් මෑතකදී විදුහලට පැමිණි විදුහල්පතිවරයා දිගින් දිගට තමන්ට පරිභව කළ බවත් ඔහුගේ ඒකාධිපති ක්‍රියාකලාපය හේතුවෙන් තමන් ඇතුළු  කණ්ඩායමක් නිරන්තරයෙන් පීඩා විදින බවයි ඔහු පවසන්නේ.පසුගිය දිනක විදුහල්පතිවරයා විසින් තම කාලසටහන අහිමිකිරීම හේතුවෙන් ඒ පිළිබදව විමසීමට ගිය අවස්ථාවේ තමන් විදුහල්පතිවරයාට තර්ජනය කළ බවට දන්වමින් පොලිසියට පැමිණිලක්ද කර ඇති බවත් පහරකෑමට ලක්වූ ගුරුවරයා පවසනවා.අදාල ගුරුවරයා වැඩිදුරටත් පවසන්නේ පසුගිය කාල වකවානුව තුල ගුරුවරුන්ගෙන් පලිගනිමින් වියරුවෙන් කටයුතු කළ විදුහල්පතිවරයා සිය කූඨ උපක්‍රම යොදා ගුරුවරුන් රැසක් මාරුකර යැවූ බවත්, පසුගිය දින කිහිපයේ ආන්දෝලනාත්මක පුවත් මැවූ මුහුණු පොතේ කවි ලියූ ගුරුවරයාගේ මාරුවීම ද මෙම විදුහල්පතිවරයාගේ ඒකාධිපති ක්‍රියාකලාපයේ ප්‍රතිඵලයක් බවත් පවසන ඔහු තමන්ට පහරදුන් සිදුවීම පිටපසද සෘජුවම විදුහල්පතිවරයා සිටින බවයි.